
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 112
                                                                 din 29 mai 2025
                        privind aprobarea închirierii terenului pentru amenajarea unei terase sezoniere

                                                           destinate alimentației publice

     
       Consiliul Local al Municipiului Sighişoara, întrunit în ședință ordinară,

Luând act de proiectul de hotărâre, înregistrat cu nr. 16.678/20.05.2025 și la Consiliul Local Sighișoara cu nr. 16.859/21.05.2025, de referatul de aprobare, înregistrat cu nr. 16.679/20.05.2025, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea înregistrată la Municipiul Sighișoara cu nr. 15.115/06.05.2025, formulată de doamna Bucur Simona - Gabriela, în calitate de administrator al S.C. HOLZTREPPE BISTRO S.R.L., prin care solicită închirierea unui teren în suprafață de 22,50 mp., situat în faţa punctului de lucru, respectiv, la adresa din Sighișoara, str. Școlii nr. 3, jud. Mureș, în scopul amenajării unei terase sezoniere destinate alimentației publice;

Având în vedere prevederile art. 858 - 865 și art. 1777 - 1823 din Legea nr. 287/2009 privind Codul civil, republicat, cu modificările și completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările și completările ulterioare;

Având în vedere prevederile Legii nr. 227/2015 privind Codul Fiscal, cu modificările și completările ulterioare;

Având în vedere prevederile Legii nr. 207/2015 privind Codul de procedură fiscală, cu modificările și completările ulterioare;

Având în vedere că, în urma închirierii acestui teren, nu sunt afectate planurile de sistematizare și că terenul nu face obiectul Legii nr. 10/2001, republicată, cu modificările și completările ulterioare, și al Legii nr. 247/2005;

Având în vedere prevederile Regulamentului privind desfășurarea comerțului stradal în Municipiul Sighișoara, aprobat prin Hotărârea Consiliului Local Sighișoara nr. 106/18.06.2019;

Ținând cont de prevederile Hotărârii Consiliului Local Sighișoara nr. 194/19.12.2024 privind stabilirea impozitelor și taxelor locale pentru anul 2025, anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara;

Ținând cont că, prin închirierea terenului în vederea amenajării unei terase sezoniere de alimentație publică, se aduc venituri suplimentare la bugetul local;
Având în vedere Raportul de specialitate al Direcției Arhitect Șef – Compartimentul Administrarea Domeniului Public și Privat, înregistrat cu nr. 16.680/20.05.2025, prin care se propune aprobarea închirierii unui teren pentru amenajarea unei terase sezoniere destinate alimentației publice;

Având în vedere amendamentul formulat și prezentat în plenul şedinţei ordinare a Consiliului Local Sighişoara de către doamna consilier local și viceprimar Kreuzer Erzsebet, amendament însuşit şi votat de către membrii Consiliului Local Sighişoara;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „a”, alin. (14), art. 139 alin. (1), alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
           H O T Ă R Ă Ş T E:

Art. 1. (1) Se aprobă închirierea directă a terenului în suprafață de 22,50 mp., situat în fața unității de alimentație publică deținută de S.C. HOLZTREPPE BISTRO S.R.L., respectiv, la adresa din Sighișoara, str. Școlii nr. 3, jud. Mureș, în scopul amenajării unei terase sezoniere destinate alimentaţiei publice, conform planului de situaţie, anexă la prezenta hotărâre.
(2) Închirierea terenului pentru amenajarea terasei sezoniere de alimentaţie publică se va realiza pentru perioada cuprinsă între 01.06.2025 - 31.10.2025, în conformitate cu prevederile Regulamentului privind desfășurarea comerțului stradal în Municipiul Sighișoara, aprobat prin Hotărârea Consiliului Local Sighișoara nr. 106/18.06.2019.

(3) Închirierea terenului pentru amenajarea terasei sezoniere de alimentaţie publică se va face numai dacă S.C. HOLZTREPPE BISTRO S.R.L., nu înregistrează debite restante faţă de Municipiul Sighişoara, la data încheierii contractului.

(4) a) Pe perioada efectuării de lucrări de interes public pe terenul închiriat, chiriaşul este obligat să retragă/să restrângă/să suspende activitatea, după caz şi să elibereze terenul pe care este amenajată terasa sezonieră, astfel încât să poată fi efectuate lucrările respective.

            b) În situaţia prevăzută la aliniatul precedent, contractul de închiriere va fi modificat prin act adiţional.

      c) Pe perioada desfăşurării manifestărilor de orice fel, aprobate de Consiliul Local, chiriașul este obligat să-şi retragă activitatea cu o zi mai devreme decât data stabilită pentru desfăşurarea acestor manifestări.

Art. 2. Chiria va fi de 15,00 lei/mp./lună, stabilită conform art. 3 alin. (1) lit. e) din anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 194/19.12.2024 privind stabilirea impozitelor și taxelor locale pentru anul 2025 și se va indexa semestrial cu indicele de inflaţie.

Art. 3. Valoarea chiriei va fi achitată conform art. 3 alin. (3) din anexa 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 194/19.12.2024 privind stabilirea impozitelor și taxelor locale pentru anul 2025. 

Art. 4. În situația în care S.C. HOLZTREPPE BISTRO S.R.L. nu procedează la desființarea terasei sezoniere amenjate, la data expirării termenului prevăzut în contractul de închiriere ce se va încheia în acest scop, aceasta va achita în continuare chiria stabilită, indexată cu indicele de inflaţie semestrial, pe toată durata menţinerii amenajării, dar nu mai mult de 31.12.2025.

Art. 5. Pe perioada în care chiriașul S.C. HOLZTREPPE BISTRO S.R.L. are încheiat cu Municipiul Sighișoara contractul de închiriere pentru terenul închiriat în scopul amenajării de terasă sezonieră de alimentaţie publică, situat în fața unității de alimentație publică deținută de aceasta, la adresa din Sighișoara, str. Școlii nr. 3, jud. Mureș, chiriașul este obligat să respecte întru-totul prevederile Regulamentului privind desfășurarea comerțului stradal în Municipiul Sighișoara, aprobat prin Hotărârea Consiliului Local Sighișoara nr. 106/18.06.2019.

Art. 6. Programul de funcționare maxim al terasei sezoniere de alimentație publică, care va putea fi autorizat de Municipiul Sighișoara, va fi stabilit conform legislației în vigoare, cu condiția respectării liniștii și ordinii publice.

Art. 7. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Compartimentul Administrarea Domeniului Public și Privat – Direcția Arhitect Șef, Compartimentul Buget, Contabilitate, Salarizare – Direcția Economică, Compartimentul Impozite și Taxe – Direcția Economică, Compartimentul Juridic, Compartimentul Activități Comerciale – Direcția Publică Poliția Locală și Compartimentul Disciplina în Construcții și Afișaj Stradal – Direcția Publică Poliția Locală din cadrul Municipiului Sighișoara.
Art. 8. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.  

PREŞEDINTE DE ŞEDINŢĂ,
  

    Șoneriu Mihai – Marcel
                                                                                                         Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu 11 voturi ”pentru”, 2 voturi ”împotrivă” și 5 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  3 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

  1 ex. Serviciul Impozite, Taxe și Executare Creanțe – Direcția Economică;

  1 ex. Compartimentul Juridic;

  1 ex. Compartimentul Disciplină și Finalizare Construcții – Direcția Arhitect Șef;

  1 ex. Compartimentul Disciplina în Construcții și Afișaj Stradal – Direcția Publică Poliția Locală;

  1 ex. Compartimentul Activități Comerciale – Direcția Publică Poliția Locală.

16 ex.    

B.A. 

